UNIUNEA NAŢIONALĂ A BAROURILOR DIN ROMÂNIA

***CONSILIUL UNIUNII***

**HOTĂRÂREA NR. 350**

***08 iunie 2023***

*În conformitate cu dispozițiile art. 65 lit. i) din Legea nr. 51/1995 pentru organizarea și exercitarea profesiei de avocat, republicată, cu modificările și completările ulterioare, precum și a prevederilor art. 37 din Statutul profesiei de avocat,* *adoptat prin Hotărârea Consiliului Uniunii Naționale a Barourilor din România (în continuare, UNBR) nr. 64/2011, cu modificările și completările ulterioare,*

*Având în vedere Regulamentul-Cadru privind organizarea examenului de primire în profesia de avocat și admitere în cadrul Institutului Național pentru Pregătirea și Perfecționarea Avocaților – I.N.P.P.A. (în vederea dobândirii titlului profesional de avocat stagiar) și de primire în profesia de avocat a persoanelor care au absolvit examenul de definitivat în alte profesii juridice, adoptat prin Hotărârea Consiliului U.N.B.R. nr. 57/27.03.2020 și modificat prin Hotărârea Consiliului U.N.B.R. nr. 210/10-11.12.2021,*

*Ținând cont de Hotărârea Consiliului U.N.B.R. nr. 305/09-10 decembrie 2022, privind organizarea examenului de primire în profesie la data de 2 aprilie 2023,*

*Pe baza Raportului întocmit și susținut de Președintele Comisiei Naționale de Examen,*

*Analizând* *Decizia Comisiei Permanente nr.* *517/28.04.2023 privind validarea examenului de primire în profesia de avocat și admitere în cadrul Institutului National pentru Pregătirea și Perfecționarea Avocaților – I.N.P.P.A. (în vederea dobândirii titlului profesional de avocat stagiar) și de primire în profesia de avocat a persoanelor care au absolvit examenul de definitivat în alte profesii juridice - sesiunea aprilie 2023,*

***Consiliul U.N.B.R., în ședința din 08.06.2023***

**HOTĂRĂŞTE**

**Art. 1.** – Se ratifică Decizia Comisiei Permanente nr. 517/28.04.2023 privind validarea examenului de primire în profesia de avocat și admitere în cadrul Institutului National pentru Pregătirea și Perfecționarea Avocaților – I.N.P.P.A. (în vederea dobândirii titlului profesional de avocat stagiar) și de primire în profesia de avocat a persoanelor care au absolvit examenul de definitivat în alte profesii juridice - sesiunea aprilie 2023.

**Art. 2.** - Sesizările/plângerile/contestațiile/plângerile prealabile**,** înregistrate la UNBR și având ca obiect examenul de primire în profesia de avocat și admitere în cadrul Institutului National pentru Pregătirea și Perfecționarea Avocaților – I.N.P.P.A. (în vederea dobândirii titlului profesional de avocat stagiar) și de primire în profesia de avocat a persoanelor care au absolvit examenul de definitivat în alte profesii juridice - sesiunea aprilie 2023 vor fi soluționate de Comisia Permanentă, deciziile acesteia urmând a fi supuse ratificării Consiliului U.N.B.R., în proxima sa ședință.

**Art. 3.** – Prezenta Hotărâre se publică pe website-urile [www.unbr.ro](http://www.unbr.ro) și [www.inppa.ro](http://www.inppa.ro) .

**C O N S I L I U L U. N. B. R.**